बहन भी राज्यसभा की सदस्य है। ऐसे में विरोधियों को ये दोनों नौजवान कैसे सुहा सकते हैं। सो, उनकी जन्मपत्री खंगालना स्वाभाविक ठहरा। चुनाव आयोग के पास जमा हलफनामे में चूक हो गई। छोटे भाई की उम्र बड़े से ज्यादा दर्ज हो गई। पत्रकारों को नीकु की प्रतिक्रिया इस मुद्दे पर जरूरी लगी होगी। आखिर दोनों को राज्यपाल ने शपथ तो नीकु की सिफारिश पर ही दिलाई थी। नीकु ने साफ जवाब देने के बजाए टालू मिक्सचर पिला दिया। बोले- आरोप लगाने वाले जानें या वे जिन पर आरोप हैं। बड़ी बेबसी में हैं नीकु। जब से गद्दी संभाली है, क्या करें- क्या न करें की मनस्थिति पीछा ही नहीं छोड़ रही। संगत से सब होत है, संगत से सब जात।